SA puntemasjien skop nog 11 vir RovigoStef Basson (Foto: rugbynews.eu) Rovigo se SA puntemasjien het Saterdag nog elf punte vir die Italiaanse kampioen in dié land se Super 10-reeks aangeteken. Die Blitsbok Stef Basson het vier doelskoppe en `n strafdoel in sy span se oorwinning van 50-26 oor Reggio behaal. Een van Rovigo se ses drieë is deur Jacques Momberg, `n gewese Curriebeker-haker van die Pumas, gedruk.  In dieselfde reeks het die slot Michael van Vuren `n drie vir Mogliano gedruk in sy sege van 25-13 oor San Dona. Die 26-jarige Van Vuren, wat in Oos-Londen gebore is, het reeds vir Opkomende Italië gespeel.  In die reeks om die Anglo-Walliese Beker het Shaun Malton (haker) `n drie vir Exeter teen Wasps gedruk. Exeter het die kragmeting 52-5 gewen. Malton het vir die SA Skolespan en o.21-rugby vir die Sharks gespeel.  Die Springbok-senter Wynand Olivier het `n drie vir Worcester teen Harlequins gedruk in hul wedstryd in dieselfde reeks wat Quins 28-22 gewen het. Dié uitklopreeks word tussen die 12 top- Engelse klubs en die vier Walliese streke uitgespook.